Document ID: 31996R2386

Komisjoni määrus (EÜ) nr 2386/96,
16. detsember 1996,
millega rakendatakse nõukogu 22. aprilli 1996. aasta määrust (EÜ) nr 736/96 ühenduse huvidele vastavatest investeerimisprojektidest nafta-, maagaasi- ja elektrisektorites komisjonile teatamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artiklit 213,
võttes arvesse nõukogu 22. aprilli 1996. aasta määrust (EÜ) nr 736/96 [1] ühenduse huvidele vastavatest investeerimisprojektidest nafta-, maagaasi- ja elektrisektorites komisjonile teatamise kohta, eriti selle artikli 2 lõikes 2,
ning arvestades, et:
määruse (EÜ) nr 736/96 artikli 2 lõikes 2 on sätestatud, et komisjon võib kõnesolevas määruses ja selle lisades kehtestatud piirides vastu võtta selle artiklis 1 ettenähtud teatamiste vormi, sisu ja muid üksikasju käsitlevaid rakendussätteid;
teabesüsteemi tehniliseks lihtsustamiseks ja võrreldavate andmete kogumiseks on vaja liikmesriikide ja teatavatel juhtudel ettevõtjate teatised standardiseerida, kasutades asjakohase teabe esitamise ja sisu käsitlemise juhendamiseks küsimustikke,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 736/96 artiklis 1 nimetatud teatised koostatakse käesoleva määruse lisas esitatud näidiste kohaselt.
Artikkel 2
Käesolev määrus jõustub Euroopa Ühenduste Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. detsember 1996

Labels: 12
2
14